section_heading: Uzori
paragraph_text: Gaga nikad nije skrivala kako pronalazi inspiraciju ponajprije u izvođačima 20. stoljeća, poput The Rolling Stonesa, Led Zeppelina, Beatlesa, The Doorsa, ali i solo izvođača poput Madonne, Davida Bowieja, Bruce Springsteena, Cher, Cyndi Lauper. Najveći idol, priznala je, joj je Britney Spears zbog koje je kao tinejdžerica često odlazila na Times Square kako bi ju vidjela. Njezina je glazba pretežito pop, posebice na „The Fame“ i na „The Fame Monster“, dok je na „Born This Way“ napravila iskorak i počela eksperimentirati s electro- rockom i technom. „Born This Way“ je, zapravo, brak rocka i elektroničke glazbe. Dok je singl „Born This Way“ više pop, ostatak albuma je više rock i electro“, rekla je Gaga prije izdavanja „Born This Way“. Na „ARTPOP“-u, opet, dolazi nešto novo. „Htjela sam da ARTPOP zvuči kao da ga je napravila napušena Disneyjeva princeza“, rekla je Gaga aludirajući na sebe. Dok je balada „Princess Die“ koja će se možda naći na „ARTPOP“-u nježna balada, ostatak albuma je puno brži, uglavnom u dance ritmu. Gagu su često pratile i optužbe za plagijate, a sve je zakuhao singl „Born This Way“ koji je nekima bio potpuno isti kao i Madonnin 20 godina stariji „Express Yourself“. Upravo je to zakuhalo svađu između Gage i Madonne, koja je, kad su joj pitali što misli o pjesmi „Born This Way“, rekla da „misli da je pjesma odlična, pogotovo zato što je ona pomogla da ju se napiše.“ Refren je vrlo sličan, priznali su i stručnjaci, ali nije isti, što je naravno dopušteno, te Madonna ne smije tužiti Gagu.